OSNOVNA ŠKOLA JOSIPA LOVRETIĆA

OTOK

**BILJEŠKE UZ FINANCIJSKE IZVJEŠTAJE ZA RAZDOBLJE**

**1. SIJEČNJA DO 31. PROSINCA 2022. GODINE**

**.**

Naziv obveznik: OŠ JOSIPA LOVRETIĆA

Pošta i mjesto: 32252 OTOK

Adresa sjedišta: J. J. STROSSMAYERA 142

RKP broj: 10143

Matični broj: 03301044

OIB: 76603034249

Oznaka razine: 31

Šifra djelatnosti: 8520

Razdjel: 000

Šifra grada: 535 Županija Vukovarsko – srijemska, grad Otok (Vinkovci)

Škola Josipa Lovretića posluje u skladu sa Zakonom o odgoju i obrazovanju u osnovnoj i srednjoj školi (Nar.nov.,broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20. ) te Statutom škole. Škola obavlja djelatnost osnovnog obrazovanja koje se obavlja u jednoj zgradi u jednosmjenskoj nastavi u petodnevnom radnom tjednu.

Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

Godišnji financijski izvještaj sastavljen je nakon što su proknjižene sve poslovne promjene i transakcije za razdoblje siječanj-prosinac 2022. godine. Za sastavljanje i predaju financijskih izvejštaja korišteni su elektronski obrasci koji su preuzeti direktno iz aplikacije RKPFI s oznakom 8.0.3

Osoba odgovorna za sastavljanje finanijskih izvještaja je računovotkinja Marija Tešija, a odgovorna osoba za predaju financijskih izvještaja je ravnateljica Marina Beuk.

**BILJEŠKE UZ OBRAZAC: BIL**

**Bilješka broj 1 – Šifra B002 – Nefinancijska imovina –** se smanjila na kraju obračunskog razdoblja u odnosu na početno stanje za 3,9% a razlog tome je manje ulaganje u imovinu,

u odnosu na redovni godišnji otpis imovine.

**Bilješka broj 2 – Šifra 0212** – Poslovni objekti – su povećani na kraju obračunskog razdoblja u odnosu na početno stanje za 0,5% odnosno za 64.965,63 kn Razlog je ulaganje u sanaciju košarkaškog igrališta škole. Za ovaj iznos ne postoji novčani tijek u obrascu PR-RAS budući da je isti platio osnivač direktno dobavljaču a škola je iskazala samo povećanje vrijednosti imovine što je vidljivo u obrascu P-VRIO

**Bilješka broj 3– Šifra 042 – Sitan inventar i auto gume u upotrebi –** vrijednost na kraju razdoblja se povećala u odnosu na početno stanje za 6,0% iz razloga što je u 2022. godini nabavljeno sitnog inventara u iznos od 13.209,75 kn

**Bilješka broj 4 –Šifra 1 – Financijska imovina** se znatno smanjila u odnosu na početno stanje. Razlog ovako velikog smanjenja u odnosu na početak razdoblja je podmirenje troškova izgradnje fotonaponske elektrane početkom siječnja 2022. godine sredstvima koji su

primljeni namjenski dana 31.12.2021. godine te se iz tehničkih razloga nije moglo izvršiti plaćanje isti dan.

**Bilješka broj 5 – Šifra 169 – Ispravak vrijednosti potraživanja –** škola ima iskazano potraživanje za korištenje sportske dvorane u iznosu od 2.500,00 kn . s naplatom potraživanja kasni se dvije godine pa je škola izvršila ispravak vrijednosti potraživanja po stopi od 50% što ukupno iznosi 1.250,00 kn. Podatak vidljiv na ovoj šifri.

**Bilješka broj 6 - Šifra 922 – Višak manjak prihoda –** Nakon prebijanja računa viškova i majkova po istovrsnim kategorijama i izvorima financiranja za dio iznosa koji je bio evidentiran tijekom godine na računu kapitalnih prijenosa sredstava (konto 6362) a utrošeni su za nabavu dugotrajne nefinancijske imovine u iznosu od 20.275,24 kn izvršena je korekcija rezultata. Ukupna razlika Šifra 9221-Višak prihoda i Šifra 9222 - Manjak prihoda u Bilanci jednaka je iznosu zbroja na Šifra X006 u PR-RAS obrascu.

**Bilješka broj 7 – Šifra 991 – izvanbilančni zapisi –** na obvoj poziciji škola vodi imovinu dobijenu od MZOŠ za provedbu Cjelovite kurikularne reforme u iznosu od 281.069,57 kn za koju nije još dobila Odluku o prijenosu vlasništva , kao i imovinu dobijenu od Carneta u sklopu projekt e-Škole u iznosu od 67.273,92 kn koja će po završetku projekta prijeći u vlasništvo škole. Stanje na ovoj poziciji u odnosu na početno stanje je smanjeno budući da su isplaćene obveze po sudskim presudama koje su se vodile za nesiplaćene plaće. Prema saznanju škola nema više sudskih sporova u tijeku.

**BILJEŠKE UZ OBRAZAC: PR-RAS**

**Bilješka broj 8 - Šifra 6 - Prihodi poslovanja –** škola je u proteklom razdoblju ostvarila ukupne prihode u iznosu od **7.049.872,15 kn** i to: iz državnog proračuna od MZO (**6.020.433,56)** kn, iz županijskog proračuna ( **933.012,27) kn** iz gradskog proračuna grada Otoka (**47.000,00**) kn, od kamata (**1,98)** kn. Prihodi iskazani na Šifri 6526 u iznosu od **(46.714,34)** kn odnose se na sufinanciranje učenika u cijeni prehrane u školskoj kuhinji, vlastiti prihodi od iznajmljivanja školskog prostora u iznosu od (**1.110,00)** kn te prihodi od donacija u iznosu od (**1.600,00**) kn.

**Bilješka broj 9 – Šifra 6362 – Kapitalne pomoći proračunskim korisnicima iz proračuna koji im nije nadležan –** povećane su u odnosu na isto razdoblje predhodne godine iz razloga što je MZO ove godine u okviru Cjelovite kurikularne reforme nastavilo s nabavkom šolskih udžbenika kojih je bilo potrebno nabaviti za veći broj učenika u odnosu na prethodnu 2021. godinu.

**Bilješka broj 10 – Šifra 652 – Prihodi po posebnim propisima –** povećani su u odnosu na isto razdoblje prethodne godine za 18,2% iz razloga što se veći broj učenika hrani u školskoj kuhinji uz sufinanciranje roditelja u prehrani a povećana je i cijena školske kuhinje u odnosu na 2021. godinu s 5,00 na 6,00 kn po učeniku.

**Bilješka broj 11 – Šifra 321** – **Naknade troškova zaposlenima** povećani su u odnosu na isto razdoblje prethodne godine za 36,4% . Razlog povećanja je povećanje cijena prijevoznih troškova vezanih za dolazak i odlazak na posao i s posla, kao i za odlazak na stručne skupove kojih je bio veći broj u odnosu na prethodnu 2021. godinu.(otkazanih zbog krona virusa)

**Bilješka broj 12 – Šifra 322 – Rashod za materijal i energiju –** smanjeni su u odnosu na izvještajno razdoblje prethodne godine ( index 94,7%.) Promatrajući pojedine odjeljke računskog plana vidljivo je da je dolazilo uglavnom do smanjenja pojedinih skupine rashoda. Pri tome su najviše povećani rashodi za nabavku sitnog inventara i službene i zaštitne odjeće i obuće kojih u istom periodu prethodne godine nije ni bilo, dok su troškovi uredskog materijala i energije smanjeni. Znatnijeg odstupanja nije bilo kad se promatra cijela skupina.

.

**Bilješka broj 13 – Šifra 323 – Rashodi za usluge –** također su smanjeni u odnosu na prethodnu godinu za 8,7% i to najviše usluge telefona pošte i prijevoza, te intelektualne i osobne usluge. Do znatnog povećanja došlo je kod usluga tekućeg i investicijskog održavanja, komunalnih,zdravstvenih i veterinarskih te računalnih usluga zbog povećanja cijena, dok su usluge promidžbe i informiranja ostale iste kao i prethodne godine.

**Bilješka broj 14 – Šifra 329 – Ostali nespomenuti rashoda poslovanja -** povećani su u odnosu na isto izvještajno razdoblje prethodne godine za 58,9% i to svi rashodi ovog odjeljka računskog plana. Znatno povećanje iskazano je na odjeljku pristojbi i naknada te troškova sudskih postupaka za sudske sporove koji su okončani u 2022. godini .

**Bilješka broj 15 – Šifra 34 – Financijski rashodi** povećani su u odnosu na prethodnu godinu (index 173,2%) zbog troškova zateznih kamata za sudske presude koji su vođeni i okončani tijekom godine.

**Bilješka broj 16 – Šifra 37 - Naknade građanima i kućanstvima na temelju osiguranja i druge naknade –** povećani su o odnosu na prethodnu godinu za 6,3% a trošak se odnosi na nabavku školskih udžbenika radnog karaktera knjiženih na konto 37229.

**Bilješka broj 17 – Šifra 42 - Rashodi za nabavu proizvedene dugotrajne imovine –** rashodi su znatno smanjeni u odnosu na prethodnu godinu. Škola je u ovoj godini imala samo izdatke za nabavku školskih udžbenika i lektirnih naslova.

**BILJEŠKE UZ OBRAZAC: RAS-funkcijski**

**Bilješka broj 18 – Šifra 0912 – osnovno obrazovanje –** u obrascu suiskazani rashodi poslovanja i rashodi za nabavu nefinancijske imovine tj. svi rashodi povezani uz funkciju odgoja i obrazovanje u ukupnom iznosu od 6.864.488,10 kn .

Kako škola uz funkciju odgoja i obrazovanja obavlja i funkciju prehrane učenikla i ti rashodi su iskazani na Šifri 096 - Dodatne usluge u obrazovanju u ukupnom iznosu od 174.172,88 kn.

**BILJEŠKE UZ OBRAZAC: P-VRIO**

**Bilješka broj 19 – Šifra 9151 – Promjene u vrijednosti i obujmu imovine -**  iskazano je povećanje vrijenosti imovine u iznosu od 64.965,63 kn odnosi se na sanaciju košarkaškog igrališta škole. Budući da nije postojao novčani tijek u poslovnim knjigama povećanje je iskazano na temelju obavijesti o izvršenom plaćanju osnivača tj. Vukovarsko-srijemske županije.

**BILJEŠKE UZ OBRAZAC: OBVEZE**

**Bilješka broj 20 – Šifra V006 – Stanje obveza na kraju izvještajnog razdoblja –** Stanje obveza na kraju 2022. godine iznosi 677.085,03 kn i smanjeno je u odnosu na početno stanje obveza . Razlog tome je bila tehnička nemogućnost prebacivanja sredstava dobavljaču za izgradnju fotonaponske elektrane koja su prebačena na račun škole krajem 2021. godine a obveza prema dobvaljaču je podmirena 3. siječnja 2022. godine. Stanje obveza odgovara stanju iskazanih obveza u obrascu Bilanca na Šifri 2.

**Bilješka broj 21 – Šifra V007 – Stanje dospjelih obveza na kraju izvještajnog razdoblja** na dan 31. prosinca 2022. godine iskazane su u ukupnom iznosu od 283,00 kn jer je ista imala rok dospjeća 31.12.2022. godine a podmirena je početkom 2023. godine

**Bilješka broj 22 – Šifra V009 – Stanje nedospjelih obveza na kraju izvještajnog razdoblja**- na dan 31.prosinca 2022. godine iskazane su u ukupnom iznosu od **676.802,03** od toga međusobne obveze proračunskih korisnika 27.101,28 kn obveze za zaposlene (507.462,35 kn), odnose se na plaće za mjesec prosinac 2022 , obveze za materijalne rashode (117.365,42 kn) , obveze za financijske rashode (725,73 kn) te ostale tekuće obveze (24.147,25 kn). Sve ove obveze imaju rok dospjeća plaćanja iza 31.12.2022. godine i stoga su i evidentirane na ovoj šifri.

**Mjesto i datum: Otok, 30. 01. 2023.**

**Osoba za kontakt: MARIJA TEŠIJA**

**Telefon: 032 / 394-165**

**Odgovorna osoba (potpis)**

**Marina Beuk**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**M.P.**